Атанас Шопов бе отличен в националния конкурс „Студент на годината“

На тържествена церемония в Аулата на Софийски университет „Св. Климент Охридски“ на 01.03.2021 година бяха връчени наградите за „Студент на годината”. В категорията „Технически науки” студентът на ХТМУ Атанас Шопов бе отличен за своите високи постижения в образованието и личностното му развитие.

Атанас е родом от Пловдив, а към момента студент във втори курс в специалност „Биотехнологии” в ХТМУ.

През изминалата 2020 година Атанас участва в редица международни индивидуални програми за повишаване на квалификацията към университети в Дания и Великобритания.

Гордеем се с Наско и му пожелаваме здраве и още много покорени върхове в професионалната реализация.